[{"text_idx": "#000007", "text": "STEAM LH proiektuaren azken faseari industria-enpresetarako hainbat bisitarekin eman zaio hasiera"}, {"text_idx": "#000009", "text": "Bisitak joan den apirilean abiarazitako STEAM Lanbide Heziketa proiektuaren hirugarren fasearen barruan daude. Hilabete hauetan, helburua izan da DBHko ikasleei STEAM arloari buruzko ikuspegi erreal eta hurbila ematea, oraindik ere gure gizartean dauden mitoak eta rol faltsuak desmuntatzeko, bereziki generoari eta industriari lotutakoak. Ikasgela barruko mentoretzak, STEAM zikloak dituzten Lanbide Heziketako ikastetxeetarako bisitak eta, orain, industria-enpresetarako bisitak dira beren etorkizunerako erabakiak hartu behar dituzten gazteei egungo industria-sektorearen ikuspegi eguneratua transmititzeko erabili diren mekanismoak."}, {"text_idx": "#000010", "text": "Industria-enpresek emakumeek beren sektorearekiko interes handiagoa erakustea eskatzen dute"}, {"text_idx": "#000012", "text": "Ikusten dugunez, STEAM arloan, zaintzen arloan bezalaxe, genero-polarizazio handia dago. Gaur egun, emakumeek industria-sektoreko langileen % 12 hartzen dute. Argi dago, beraz, bokazio zientifiko-teknologikoa duten emakumeak falta direla."}, {"text_idx": "#000013", "text": "STEAM Lanbide Heziketa proiektua 2020an jaio zen, sektoreko, ikastetxeetako eta produkzio-ehuneko profesionalen parte-hartzea izan duen murgilketa-prozesu baten bidez egoera horri buelta emateko."}, {"text_idx": "#000014", "text": "Ikaslan Bizkaiak eskerrak ematen dizkio Federacio\u0301n Vizcai\u0301na de Empresas del Metal (FVEM), hari esker izan baita posible ikasleak eta sektoreko enpresak batzea. Halaber, oso prestutasun ona erakutsi dute gazteenei industria-eremua gerturatzeko ateak ireki dizkieten lau enpresetako giza taldeek."}]